
			AGINTARIAK ETA LANGILEAK

			Oposizioak eta lehiaketak

			URAREN EUSKAL AGENTZIA

			4260

			EBAZPENA, 2026ko irailaren 22koa, Uraren Euskal Agentziako zuzendari nagusiarena, deialdia egiten duena Uraren Euskal Agentziako administrari orokorraren bi lanpostu txanda-kontratu bidez behin betiko betetzeko, eta lan-poltsa sortzeko hautaketa-prozesurako.

			Uraren ekainaren 23ko 1/2006 Legearen 8.2 eta 8.4 artikuluetan ezarritakoaren arabera, Uraren Euskal Agentziaren zerbitzura kontratatutako langileek lan-zuzenbidea bete beharko dute, eta Uraren Euskal Agentziari dagokio zehaztea beren lanpostuetara iristeko araubidea, hautapen-proben betekizunak eta ezaugarriak, bai eta lanpostuak betetzeko eta lanbide-sustapenerako prozeduren deialdia, kudeaketa eta ebazpena ere, merezimendu- eta gaitasun-printzipioen arabera.

			Uraren Euskal Agentziaren Estatutuak onartzen dituen azaroaren 28ko 178/2023 Dekretuaren 11.5 artikuluak funtzionarioentzat erreserbatuta ez dauden eta lan-harremana duten lanpostuak Agentziaren Zuzendaritza Nagusiaren deialdi publikoaren bidez beteko dira, enplegu publikorako sarbidea arautzen duten printzipioak zorrotz errespetatuz. Horiek horrela,

			EBAZTEN DUT:

			Lehenengoa.– Uraren Euskal Agentziaren zerbitzuko lan-kontratuko langileen lanpostu hauek txanda-kontratu bidez behin betiko betetzeko eta lan-poltsa sortzeko hautaketa-prozesua deitzea:

			• Administrazio eta Zerbitzuen Zuzendaritzako administrari orokorra (UL20040): (dotazio bat Donostian eta dotazio bat Bilbon) (txanda mugatua).

			Bigarrena.– Deialdi honen xede den hautaketa-prozesua arautzen duten oinarriak Uraren Euskal Agentziaren webgunean argitaratzeko agintzea (http://www.uragentzia.euskadi.eus).

			Eskabideak aurkezteko epea 15 egun naturalekoa izango da, oinarriak Euskal Herriko Agintaritzaren Aldizkarian argitaratzen direnetik aurrera.

			Eskabideak Uraren Euskal Agentziaren web-orriaren bidez aurkeztuko dira (http://www.uragentzia.euskadi.eus), prozesuaren oinarrietan zehazten den moduan. Oinarriak Uraren Euskal Agentziaren web-orrian argitaratuko dira, EHAAko argitalpen-egunean bertan.

			Hirugarrena.– Hautaketa-prozesua amaitu ondoren, deitutako lanpostuei dagokien lan-poltsa eratzea.

			Laugarrena.– Ebazpen honen aurka gora jotzeko errekurtsoa aurkeztu ahal izango zaio Industria, Trantsizio Energetiko eta Jasangarritasuneko sailburuari, hilabeteko epean, ebazpena argitaratu eta hurrengo egunetik aurrera.

			Vitoria-Gasteiz, 2026ko irailaren 22a.

			Uraren Euskal Agentziako zuzendari nagusia,

			ASIER LOPEZ ETXEBARRIA.

